Starożytny Rzim (oficjalne miano "Senatus Populusque Romanus (S.P.Q.R.)" [„Senat i rzimsko nacyjo“]) – cywilizacyjo rozlygowano wele Strzōdziymnego Morza. Ji przodnim miastym bōł Rzim rozlygowany na Apynińskim Pōłwyspie. Miasto Rzim napoczyło sie ksztołtować we VIII st. p.n.e., zaś kōniec stworzonygo bez nie państwa nostōmpiōł formalniy we 1453 n.e. (wroz ze upadkym Bizantyjskego Cesarstwa), atoli tyż wiela razy za rok upadku Starożytnygo Rzimu uznowo sie rok 476 n.e., kedy to upadło Zachodniorzymske Cesarstwo. Rzimsko cywilizacyjo, fest podatno na grecko, wroz ze krześcijaństwym stworzōła podstawy pōźniyjszyj ojropejskij cywilizacyji.